MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Põhja-Korea on olnud aastaid kõige hullem kristlaste tagakiusaja.
Ühtlasi on tegu maaga,
kus rahvas on kannatanud tõsise nälja ja vaesuse käes.
Seetõttu on paljud inimesed
põgenenud sealt Hiinasse või ka teistesse maadesse,
otsides paremat elu.
Eriti suur risk on Põhja-Korea naistel,
kel on oht sattuda inimkaubanduse ohvriks,
mille käigus neid müüakse abikaasadeks
vaestesse maakohtadesse.
Kuna nad on teistes maades illegaalidena,
on nad kurjategijatele kergeks saagiks.
Meil on täna külas kaks erilist külalist.
Proua C ja dr. Hyun Sook Foley.
Proua C sündis Põhja-Koreas
ja ta jagab meiega täna oma elust Põhja-Koreast
ning sealt põgenemisest.
Turvalisuse mõttes ei saa me näidata teile ta nägu
ja ühtlasi on muudetud ka ta hääl.
Dr. Foley aga on Korea Märtrite Hääle president.
Olete südamest teretulnud me saatesse
proua C ja dr. Foley!
Proua C,
paluksin teil alustuseks jagada midagi oma kodumaa ja tausta kohta.
Milline oli elu Põhja-Koreas?
Mu isa töötas sõjaväe teenistuses ja ema oli koduperenaine.
Põhja-Koreas on nii, et isiku taust määrab ära ta tuleviku.
Kuna me pere kuulus keskklassi, võisin loota heale elule.
Põhjakorealased elavad oma maa teenimise nimel
ja tol ajal loodeti riigi poolsele toiduabile.
Põhja-Korea koges 1990'ndatel oma ajaloo kõige hullemat näljahäda,
mille käigus miljonid inimesed surid nälga.
Kuna mu isa töötas sõjaväe heaks,
saime me mingil määral toidukraami.
Isa sai päevas kaks peotäit maisijahu,
millest aga ei piisanud 4-liikmelise pere toitmiseks.
Nii tegime endale nö "põrsa toitu",
segades maisijahu sisse näiteks spinatit,
mida siis koos hautasime.
Al. 2000 aastast kaotasid inimesed usu valitsusse
ja vaatasid musta turu poole.
Osad neist müüsid Hiinasse ravimtaimi ja vaske,
kuigi see oli ebaseaduslik.
Mu ema müüs mustal turul sugulaselt saadud maisijahu.
Käisin keskkoolis, kui mu vanemad surid.
Mu õde abiellus 15-aastaselt
ja sellest ajast alates pidin üksi hakkama saama.
Ma ei pääsenud peale keskkooli ülikooli,
isegi, et mu hinded olid väga head.
Ülikooli said vaid need,
kelle esivanemad olid Kim II-Sungi juhtimisel
võidelnud Jaapani vastu.
Ka altkäemaksu makstes oli võimalik pääseda ülikooli.
Ma ei kuulnud kumbagi neist gruppidest.
Vaatasin telekast salaja Lõuna-Korea draamasarju
ja käisin ka Hiinas, kuigi see kõik polnud lubatud.
Mis pani teid põgenema oma kodumaalt
ja mis teiega peale seda juhtus?
Vaatasin telekast salaja Lõuna-Korea draamasarju
ja käisin Hiinas.
Mul polnud lootustki ülikooli saada.
Põhjakorealaste maailmavaade on väliselt endiselt sotsialistlik.
Seespidiselt aga on see täiesti individualistlik.
Nii ahvatles üks sõber mind 2017. a. minema Hiinasse,
öeldes, et võin seal head raha teenida.
Ma ei teadnud, et ta tegeleb inimkaubandusega
müües Hiina meestele Põhja-Korea naisi.
Sõitsime koos ühe sõbrannaga Hiina, saades tõe alles koha peal teada.
Meil polnud kuhugile põgeneda, sest me ei osanud hiina keelt
ja samas ei teadnud me ka, kuidas Põhja-Koreasse tagasi saada.
Meid valvati pidevalt,
nii et minul, mu sõbrannal ja viiel teisel Põhja-Korea naisel
polnud muud valikut kui vaid oodata,
millal meid Hiina meestele maha müüakse.
Mind osteti kõige esimesena, kuna olin teistest kõige ilusam.
Õnneks oli mu hiinlasest abikaasa tõeliselt kena inimene
ja tal oli ka tore pere.
Väga harukordne juhus inimkaubanduse ohvri jaoks.
Sellest hoolimata oli mu olukord problemaatiline
ja ma ei suutnud pool aastat midagi süüa.
Ei suutnud end püstigi ajada, vaid olin koguaeg voodis.
Siiski sain kuidagi telefoni ligi,
et helistada Lõuna-Koreasse pagenud sugulastele.
Ühtlasi pääsesin öösel põgenema.
Oli lausa imekspandav,
et kui mu mees ja ta pere kuulsid mu põgenemisest,
saatsid nad mulle isegi raha, et jõuaksin turvaliselt Lõuna-Koreasse.
Kõik mu tuttavad Lõuna-Koreas ja ka mu sealne pastor ütlesid,
et ma ei peaks tooma oma Hiina abikaasat Lõuna-Koreasse.
Ma aga arvasin, et Jumal karistab mind, kui ta hülgan,
sest ta oli aidanud ka mind, kui ma suurtes raskustes olin.
Täna kõik need, kes olid algul selle vastu,
kiidavad mu meest ja ütlevad, et tegin õige otsuse.
Mu mees sai ka kristlaseks.
Ta käib koos minuga kirikus ja õpib Jumalat paremini tundma.
Usun, et Jumal ise on meid selliselt juhtinud.
Teame, et Põhja-Koreas
on väga raske kuulda midagi kristluse kohta.
Kus ja millal te kristlusest kuulsite
ja oli teil lihtne või raske seda mõista?
Ma sain 2012. a. 20-aastaseks.
See mu salakaubitsejast sõber
palus mul kanda hoolt ühe ta tehingu eest Hiinas.
Ta saatis mind ühe diakoni - Jangi - koju,
kes elas Hiina ja Põhja-Korea piiril - Yalu jõe suudmes.
Toas, kus elasin, oli üks tahvel
ja sellel pilt ristist ning Jeesusest lammas süles.
See maja oli kuidagi eriline.
Mu voodi kõrval oli aga Piibel, mida nägin üldse elu esimest korda.
Lõin selle uudishimulikult lahti, sest Põhja-Koreas on Piiblid keelatud.
Kogesin, kuidas see puudutas mu südant.
Viibisin seal majas kolm päeva.
Kaks aastat hiljem - 2014. a. aprillis,
röövisid Põhja-Korea agendid Hiina poolel elava diakon Jangi
ja sellest ajast alates on ta olnud Põhja-Koreas vangis.
Ajal, mil ma tal külas käisin, aitas ta pastor Han Chung Ryol’i.
Ps. Han tuli esimesel päeval diakon Jangi koju k 17.
Me küll ei uurinud Piiblit,
aga ps. Han selgitas meile, miks peaksime uskuma Jeesusesse.
See olukord tegi mind ärevaks.
Vältisin ps. Hanile otsa vaatamist,
lugedes selle asemel 10 käsku, mis olid trükitud Piibli sisekaanele.
Seal kodus olnud ristid tundusid korraga hirmuäratavad.
Seda seetõttu, et olin elanud kohas,
kus ristide tõttu võisid sattuda Põhja-Korea vangilaagrisse.
Küsisin, miks Põhja-Korea valitsus kristlust nii väga vihkab,
kui tundus, et ristiusk kuulutas ju tõde.
Pastor Han märkas, kui hirmunud olin ja palvetas mu eest.
Sellest hetkest alates olen kogenud rahu oma südames.
Järgmisel päeval rääkis ps. Han meile palju huvitavaid lugusid.
Olin algselt arvanud, et ristiusu näol on tegu ebausuga.
Nähes aga 10 käsku, mõistsin, et kui kõik neid täidaksid,
oleks ka kõik õnnelikud ja maailm oleks palju parem paik.
Rääkige palun, milline oli te elu Hiinas
ja milline see on täna?
Paljusid põhjakorealastest naisi müüakse Hiinasse.
Inimkaubitsejad petavad naisi,
rääkides neile heast võimalusest Hiinas raha teenida.
Põhjakorealastest naised ei oska hiina keelt,
mistõttu neid ei kohelda väärikalt.
Osadel naistel puudub ka kontakt oma perega.
Neil pole ei lootust ega tööd.
Ka ei saa nad sõita bussi või rongiga,
sest neil pole isikut tõendavaid dokumente.
Kui nad vahele jäävad,
saadetakse nad Põhja-Koreasse vangi,
kus neid karistatakse karmilt.
Hiinas olles olin tõeliselt mures oma olukorra pärast.
Ma ei suutnud kuude kaupa süüa ja lamasin vaid voodis.
Täna, elades Lõuna-Koreas, töötame mehega selle nimel,
et meil oleks ehe kristlik abielu.
Ta ei räägi korea keelt ja mina õpin endiselt hiina keelt.
Ühtlasi käime mõlemad Märtrite Hääle jüngrikoolis,
kus hiina keele tõl aitab mu mehel kõigest õpetatavast osa saada.
Tagasi vaadates näen, kuidas Jumal on olnud koguaeg minuga
ja aidanud mind igal sammul.
Nii olen tänulik kõige eest, mis iganes ka poleks juhtunud.
Olen tänulik, kui Jumal saab kasutada mind ja mu abikaasat.
Suur tänu proua C!
Dr. Foley,
tahaksin küsida mõned küsimused ka teie käest.
Te juhite Lõuna-Korea Märtrite Häält
ja olete pikalt aidanud põhjakorealastest naisi
nii Hiinas kui Lõuna-Koreas.
Pr. C. rääkis sellest,
kuidas inimkaubitsejad müüsid ta Hiina maapiirkonda kellelegi naiseks.
Kas seda juhtub tihti Hiinasse põgenenud naistega?
See on üsnagi tüüpiline,
et põhjakorealastest naisi müüakse Hiina maapiirkonda kellelegi naiseks.
Põhjakorealastel pole luba külastada mõnda muud maad.
Kes iganes soovib välismaale reisida ja seal töötada,
peab seda seaduslikult tegema.
Muid variante pole.
Kui keegi soovib Põhja-Koreast välja saada,
peab ta endale leidma usaldusväärse vahendaja,
kes aitab tal põgeneda üle piiri Hiinasse.
Kui inimene jaksab selle eest maksta, on kõik hästi.
Enamus inimesi tahab pääseda Hiinasse,
et seal raha teenida.
Kui nad aga ei jaksa vahendajale maksta,
müüakse nad edasi teistele vahendajatele,
kes omakorda müüvad nad hiinlastest meestele.
Milliste probleemidega need naised, kes Hiina meestele maha müüakse,
silmitsi seisavad?
On nende elu väga raske või isegi ohus?
Neil naistel on palju erinevaid raskusi,
millega kaasnevad ka teatud ohud.
Esiteks elavad nad Hiinas ebaseaduslikult,
mistõttu nad ei saa sõita kas bussi või rongiga.
Politsei välja ilmudes peavad nad põgenema.
Kui nad vahele jäävad,
saadetakse nad tagasi Põhja-Koreasse,
kus neid ootavad ees ranged karistused.
Neil võib vahele jäädes olla juba oma pere ja lapsed
ja nad on Hiinas elanud ehk isegi 10-20 aastat,
aga nad saadetakse sellest hoolimata tagasi Põhja-Koreasse.
Veel 10 aastat tagasi
saadeti kõik põhjakorealastest naised 100% Põhja-Koreasse tagasi.
Viimastel aegadel aga on Hiina võimud taibanud,
et hiinlastest mehed ja lapsed
jäävad sedasi ilma oma abikaasast ja emast.
Nii et selles vallas on väikesi muutusi toimunud.
Hiina võimud paluvad põhjakorealastest naiste meestel
kinnitada kirjalikult oma naiste isik,
et nad võiksid jääda Hiinasse elama.
See ei tähenda,
et põhjakorealastest naised saaksid ID-kaardi vms.,
aga nad saavad jääda Hiinasse edasi elama.
Pr. C rääkis sellest, kuidas ta elu on muutunud
ja kuidas ta sai endale õnneks hea abikaasa.
Kuidas aga saaks Jeesus tuua lootust neile naistele,
kes kannatavad rohkesti sellises olukorras?
Märtrite Hääle ühing
on juba aastaid aidanud neid põhjakorealastest naisi.
Pr. C olukord on üsna harukordne,
sest enamus põhjakorealastest naisi müüakse
invaliididele, vaimuhaigetele
või vähe haritud maal elavatele meestele
Sellistele, kes võtavad laenu, et osta endale põhjakorealasest naine.
Nii langeb vastutus pere toimetuleku eest
neile põhjakorealastest naistele,
kes tunnevad end täiesti väärtusetutena.
Nii jagab Märtrite Hääl nendega evangeeliumi,
mis on nende ainukene lootus.
Kuidas Märtrite Hääl neid naisi veel aidata saab?
Meil on Soulis, Lõuna-Koreas kaks kooli
nii põhjakorealastest naistele kui ka meestele.
Lõuna-Koreas elab täna 34 000 põhjakorealasest pagulast,
kellest 70% on naised.
Nad on kõik olnud kunagi seksikaubanduse ohvrid,
kelle mõni organisatsioon on ära päästnud
ja Lõuna-Koreasse toonud.
Nad pole kunagi kogenud vabadust.
Paljud neist naistest on üritanud teha enesetappu,
kuna nad kogevad, et nende elu on mõttetu ja raske.
Nende pere on jäänud Hiinasse.
Isegi, et nad on müüdud abikaasaks, on neil seal mees ja lapsed,
kelle nad peavad maha jätma,
nii et nad pole Lõuna-Koreasse tulles õnnelikud.
Me koolitame neist misjonäre,
et nad jõuaks teiste Põhja-Korea naisteni.
Nii tulevad nad meiega näiteks Hiinasse kaasa,
et kohtuda pr. C sarnaste naistega.
Proua C sarnased naised kuulavad teisi põhjakorealastest naisi,
kes on elanud läbi samu asju.
Nii et need põhjakorealastest misjonäri-naised
jõuavad inimkaubanduse ohvriteni
paremini kui läänest või Lõuna-Koreast tulnud misjonärid.
Nad saavad oma kogemuse kaudu neid naisi aidata. - Nii on.
Proua C. mainis pastor Han'i.
Rääkige palun lähemalt, kes ta oli ja mis temaga juhtus?
Pastor Han oli Märtrite Hääle ühingu 35. märter,
kes ohverdas oma elu Jeesusele 30. aprillil, 2016.
Ta teenis aastaid ühes me jüngerluskeskuses Hiinas.
See asub Hiina ja Põhja-Korea piiril.
Paljud põhjakorealased ületavad piiri,
et müüa Hiina turul seeni ja taimi.
Hiinlased aga tüssavad neid sageli,
mistõttu ps. Han aitas neil müüa oma kaupa,
andes neile nii süüa kui riideid kui ka evangeliseerides neid.
Ps. Han ühes oma abilistega
jüngerdas aastate jooksul enam kui1000 põhjakorealast.
See on ka põhjus, miks Põhja-Korea võimu saadikud
röövisid ta 2014. a. novembris.
Ta viidi ühte Põhja-Korea vanglasse,
kus ta viibis teadmata ajani.
30.4.2016 saatis Põhja-Korea palgamõrvarid Hiinasse,
kes pussitasid pastor Hani südamesse ja kaela
ja mitmeid kordi ka pea piirkonda.
Nad peavad teda terroristiks.
Põhja-Korea nimetab kõiki misjonäre terroristideks.
Kuigi Põhja-Korea tappis pastor Hani,
näeb ta töö vilju põhjakorealastes endiselt edasi.
Nii on meil ülimalt oluline paluda ps. Hani pere
ja ka diakon Jangi eest.
See on meile hea meeldetuletus.
Mida te tahaks öelda siinsetele kristlastele?
Kuidas me saaksime parimal moel aidata
ja kuidas põhjakorealastest naiste ning meeste eest palvetada?
Eriti ka nende naiste eest, kes on müüdud Hiinasse
ja kes vajavad abi ning lootust.
Me peame olema väga targad oma palvete ja abi osutamise osas,
sest Põhja-Korea valitsus teeb alati kõikvõimaliku,
et petta kristlastelt raha välja.
Põhja-Korea valitsus on vägagi avatud kõikvõimalikele annetustele.
Nad leiavad sageli viise,
kuidas saada kristlasi toetama oma rahaga nende valitsust.
Nad korraldavad neile erinevaid ringreise,
kutsuvad neid kõnelema Põhja-Korea võltskogudustesse
või teevad muud sarnast.
Kuid me ei peaks kuulama Põhja-Korea valitsust,
vaid tavalisi põhjakorealastest kristlasi
nagu näiteks pr. C.
Nemad oskavad öelda,
kuidas saaksime neid aidata ja nende eest palvetada.
Saame aidata selle kaudu,
kui toetame erinevaid Märtrite Hääl projekte.
Põhjakorealaste jaoks on töötatud välja omad projektid,
mille raames põhjakorealasi koolitatakse välja
jõudma oma kaasmaalasteni.
Nii võime palvetada põhjakorealastest misjonäride eest,
et nad saaksid jätkata pastor Hani ja diakon Jangi sarnast tööd,
kes andsid oma elu selle eest.
Nii et oluline on palvetada
ja toetada projekte, mis aitavad neid inimesi.
Tavalisi inimesi. - Just nimelt.
Nii et Märtrite Hääle töö Koreas on äärmiselt laiaulatuslik
ning te julgustate siinseid kristlasi aitama teid ja palvetama te eest.
Ja nii nagu juba varem mainiste ning mida isegi olen mõelnud,
siis soomlaste süda tõesti hoiab põhjakorealaste poole.
Meil on nüüd veel mõni minut jäänud,
mistõttu kas te palun palvetaks põhjakorealaste eest.
Põhja-Korea on minu meelest ekspert inimeste petmise alal.
Seda eriti veel kristlaste petmise alal.
Põhja-Korea valitsus teab,
et põhjakorealased on kristlaste südameis,
mistõttu nad jagavat valeinfot.
Põhja-Korea valitsus kutsub paljusid välismaa kristlasi külla,
näidates neile kõikvõimalikke võltsasju.
Nad viivad neid lausa võltskogudustesse,
jättes mulje, et sealsed kogudused on päriselt olemas.
Seetõttu peame me kristlastena omama vaimulikku tunnetust,
et näha, mis on päris ja mis mitte.
Seetõttu tahan ka paluda, et kõik kristlased,
kes me oleme ju õed ja vennad Kristuses,
liidaksid oma südamed ühte ja teeksid õiget asja.
Selle asemel, et loota omaenda arusaamisele sellest,
kuidas põhjakorealasi kõige paremini aidata.
Suur tänu!
Tahaksin siinkohal öelda: "Khamsihamdidaa!" ("Aitäh!" korea k)
Jumal õnnistagu teid mõlemaid ja ka seda tublit tööd, mida teete!
Tahaks veel lõpetuseks jagada meie Märtrite Hääl ajakirjast.
See ajakiri ilmub 6 korda aastas ja see on tasuta.
Vahpealsetel kuudel ilmub aga meie uudiskiri.
See ajakiri on tellitav me kontorist,
mille kontaktandmed on ekraanil.
Soovitan väga seda tellida,
sest see ajakiri räägib me erinevatest projektidest
maailma eripaigus.
Sh Põhja-Korea ja Hiina projektidest,
millesse oleme igati kaasatud koos Korea Märtrite Häälega.
Nii et tellige endale julgesti!
Ühtlasi aga kandke ikka palveis nii Põhja-Korea kristlasi
kui tagakiusatud kristlasi üle maailma.
Aitäh, et olite meiega!
Tõlge: Anne-Ly Raukas